text: 
  Flere af de pårørende til morderens ofre gik også amok efter 
  domsafsigelsen.
  
  " Giv ham til os. Lad os få ham, " råbte den desperate mor, Lydia 
  Khobotova, mens hun prøvede at presse sig forbi vagterne foran 
  Chikatilo, som brutalt myrdede hendes 10-årige søn.
  
  LAD OS FÅ HAM
  
  Nina Belovetskayas 12-årige søn Vanya blev også dræbt af den 
  sadistiske skolelærer.
  
  " Han skulle ha' en lærestreg for alle de rædsler, han har begået. 
  Vi burde tage os af ham lige her i retssalen. Så ville jeg 
  personligt aflive ham, " sagde Nina Belovetskaya.
  
  Dommeren Leonid Akubzhanov lagde stor vægt på, at massemorderen 
  omhyggeligt og kynisk havde planlagt og udført sine grusomme 
  forbrydelser  -  og bagefter udryddet afslørende bevis-materiale.
  
  Ofte bar skolelæreren en mappe med et ekstra sæt tøj, så han kunne 
  skifte, hvis han mødte et offer og fik blod på sine klæder. Han 
  arrangerede også forretningsrejser med det ene formål at opstøve 
  velegnede ofre.
  
  
  
  